Muḥemmed yeḍfer abrid n yineslmen yeffeɣ amadaɣ, ur t-yejmiɛ uɣerbaz, ur t-yejmiɛ uxeddim, ur t-yejmiɛ wexxam, ur yesɛi asirem, maca tejmɛ-it tmezgida, tsexrb-as allaɣ-is, tarwi-as tudert-is, tnehr-it ɣer wasif aseṭṭaf, asif n idamen yessazel netta d yenselmen n umadaɣ, irebraben yecban Ɛuqba. Ma d Muḥemmed yegra-d wḥed-s, ur yugad tafrut n umdan am wakken yugad tin n tudert. Tikwal yettmektay-d tamsunt, itekkes aɣbel tikwal yettuɣal ɣer tikta-ines tiṣeṭṭafin; Ṛebbiines yeǧǧa-t. D tamrarat kan i as-d-yeqqimen iga-tt i yiri-s. D tamttant ur yefrin (yenɣa iman-is).